CELEX: 62008TN0493
Language: sk
Date: 2008-11-14 00:00:00
Title: Vec T-493/08: Žaloba podaná 14. novembra 2008 – Sun World International/ÚHVT – Kölla Hamburg Overseas Import (SUPERIOR SEEDLESS)

24.1.2009   
            
            
               SK
            
            
               Úradný vestník Európskej únie
            
            
               C 19/33
            
         Žaloba podaná 14. novembra 2008 – Sun World International/ÚHVT – Kölla Hamburg Overseas Import (SUPERIOR SEEDLESS)
   (Vec T-493/08)
   (2009/C 19/62)
   Jazyk žaloby: angličtina
   Účastníci konania
   
      Žalobca: Sun World International LLC (Bakersfield, Spojené štáty americké) (v zastúpení: M. Holah, solicitor)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Kölla Hamburg Overseas Import Gmbh & Co. KG (Hamburg, Nemecko)
   Návrhy žalobcu
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 3. septembra 2008 vo veci R 1378/2007-1 a
            
         
               —
            
            
               zaviazať ÚHVT na náhradu trov konania.
            
         Žalobné dôvody a hlavné tvrdenia
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „SUPERIOR SEEDLESS“ pre tovary patriace do triedy 31 – zápis ochrannej známky Spoločenstva č. 610 980.
   
      Majiteľ ochrannej známky Spoločenstva: žalobca.
   
      Účastník, ktorý sa domáha vyhlásenia neplatnosti: ďalší účastník konania pred odvolacím senátom.
   
      Rozhodnutie výmazového oddelenia: čiastočná neplatnosť príslušnej ochrannej známky Spoločenstva.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 7 ods. 3 a článku 51 ods. 2 nariadenia Rady č. 40/94, pretože odvolací senát: i) nesprávne určil príslušnú skupinu verejnosti; ii) nesprávne zamietol povoliť späťvzatie ochrannej známky Spoločenstva, pokiaľ ide o niektoré z tovarov, pre ktoré bola zapísaná; iii) sa dopustil nezákonného predpokladu založeného na neexistencii zápisu v Spojenom kráľovstve alebo Írsku a iv) nesprávne posúdil predložené dôkazy.